29.8.2007 Jurnalul Oficial al Uniunii Europene L 223/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 994/2007 AL COMISIEI din 28 august 2007 de impunere a unei taxe antidumping importurilor de ferosiliciu originare din Republica Populară Chineză, Egipt, Kazahstan, Fosta Republică lugoslavă a Macedoniei și Rusia COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (') (denumit în continuare „regulamentul de bază”), în special articolul 7, după consultarea Comitetului consultativ, întrucât: 1. PROCEDURĂ 1.1. Iniţiere La 30 noiembrie 2006, Comisia a anunţat, printr-un aviz („aviz de deschidere”) publicat în Jurnalul Oficial al Uniunii Europene (?), deschiderea unei proceduri antidumping privind importurile în Comunitate de ferosiliciu („FeSi”) originar din Republica Populară Chineză („RPC”), Egipt, Kazahstan, Fosta Republică lugoslavă a Macedoniei şi Rusia („țările în cauză”). Procedura a fost deschisă în urma unei reclamații depuse la 16 octombrie 2006 de către Comită de liaison des industries  Ferro-Alliages (Euroalliages) (denumit în continuare „reclamantul) în numele unor producători reprezentând o proporție majoră, și anume peste 90 %, din producția comunitară totală de FeSi. Plângerea conţinea elemente care atestă, la prima vedere, existența dumpingului în ceea ce priveşte produsul în cauză şi a unui prejudiciu important pentru industria comunitară decurgând din acesta, elemente considerate suficiente pentru a justifica deschiderea unei proceduri. () JO L 56, 6.3.1995, p. 1. Regulament, astfel cum a fost modificat ultima dată prin Regulamentul (CE) nr. 2117/2005 (O L 340, 23.12.2005, p. 17). () JO C 291, 30.11.2006, p. 34. 1.2. Părţile vizate de procedură Comisia a informat în mod oficial reclamantul, produ- cătorii comunitari, producătorîi—exportatori, importatorii, furnizorii și utilizatorii cunoscuţi ca fiind interesați, precum şi reprezentanții țărilor în cauză şi Consiliul de Stabilizare şi Asociere UE — Fosta Republică Iugoslavă a Macedoniei cu privire la deschiderea procedurii. Părţile interesate au avut posibilitatea de a-și face cunoscute opiniile în scris şi de a solicita o audiere în termenul stabilit în avizul de deschidere. Reclamantul, un producător care a susținut plângerea, producătorii-exportatori, importatorii, producătorii de materie primă, utilizatorii și asociațiile de utilizatori și-au făcut cunoscut punctul de vedere. S-a acordat dreptul la o audiere tuturor părţilor interesate care au solicitat acest lucru şi au arătat că există motive speciale pentru care ar trebui să fie audiate. În avizul de deschidere, Comisia a indicat faptul că, ținând seama de numărul aparent ridicat de importatori, în prezenta anchetă ar putea fi aplicată tehnica eşan- tionării. Cu toate acestea, având în vedere faptul că numărul de importatori din cadrul Comunităţii care şi-au exprimat intenția de a coopera a fost mai redus decât cel prevăzut, s-a decis că nu este necesar să se recurgă la eşantionare. Pentru a permite producătorilor-exportatori din RPC şi Kazahstan care doresc să depună o cerere pentru acordarea statutului de societate care funcţionează conform principiilor economiei de piață („TEP”) sau pentru tratamentul individual („Tl), Comisia a trimis formulare de cerere producătorilor-exportatori despre care se ştie că sunt interesați, precum și autorităților celor două ţări. Comisia a trimis chestionare tuturor părţilor interesate despre care se cunoaşte că sunt interesate şi tuturor celorlalte societăți care și-au manifestat interesul în termenele stabilite în avizul de deschidere. S-au primit răspunsuri de la cinci producători comunitari reclamanți, un producător comunitar care a susţinut plângerea și a cooperat pe deplin, șapte importatori inde- pendenți, trei furnizori de materie primă, opt utilizatori, precum şi o asociație a utilizatorilor.